
amb nosaltres als 
C.S.A Can Vies i Hamsa. 

FESTIVAL SOLIDARI PELS FETS 
DEL 12 D’OCTUBRE A COTXERES 

Des del Districte es posen traves a la celebració de l’acte. 


Davant la brutal repressió i el 
muntatge mediàtic-policial-judi- 
cial dels fets del passat 12 d’octu¬ 
bre que val culminar amb la de¬ 
tenció de 26 persones (14 de les 
quals van ingressar a presó pre¬ 
ventiva sense fiança), el 5 de fe¬ 
brer al llarg de tot el dia tindrà 
lloc a Cotxeres de Sants un Festi¬ 
val de Suport als i les detingudes 
del 12 d’octubre ( mirar l’Agenda). 

Per una banda, segons han 
informat fonts properes a l’orga¬ 
nització, aquest festival pretén 
cobrir les despeses dels advocats, 
les quals només amb la fase 
d’instrucció del procés judicial i 
l’assistència a comissaria i/o pre¬ 
só ja sumen 2 milions de pesse¬ 
tes. Però, per altra banda i segons 
les mateixes fonts, una de les 
altres raons per promoure aquest 
festival ha estat fer difusió del 
cas: “Encara no s’han tret els 
càrrecs (associació il·lícita, de¬ 
sordres, lesions i danys) als de¬ 
tinguts i detingudes, i la jutgessa 
està sent molt dura a la fase 
d’instrucció i està adorronint les 


declaracions dels policies. Men¬ 
tre que els advocats estan reco- 
menant a les persones detingudes 
que no es relacionin amb els 
altres encausats/des pel mateix 
cas. Creiem que és lògic que els i 
les detingudes es relacionin i 
s’organitzin per exercir el dret a 
una defensa justa ”. 

Amb aquest festival, però, 
també es pretén fer difusió dels 
antifeixistes detinguts èl 12 d’oc¬ 
tubre de 1998, els quals van ser 
condemnats el passat desembre a 
un any i sis mesos de presó i a 
pagar una multa de 60.000 pesse¬ 
tes. Aquesta sentència crea “un 
precedent molt bèstia” pel prò¬ 
xim judici al moviment antifei¬ 
xista. 

Per tot això i per donar una 
visió no mediatitzada dels fets 
del 12 d’octubre, el festival co¬ 
mençarà amb un cercavila infor¬ 
matiu pels carrers de Sants i més 
tard, a les 5 de la tarda, es realit¬ 
zarà una xerrada on hi intervin¬ 
dran un detingut alliberat, un dels 
detinguts empresonats, una advo¬ 



Policies “secretes” detenint un noi el passat 12 d’octubre 


cada, un membre de l’Assemblea 
de Suport i un detingut del 12 
d’octubre de 1998. 

Així, si Cotxeres és l’esce¬ 
nari del Festival té en part la seva 
lògica i és que els fets van suc¬ 
ceir al barri. A més, “volem con¬ 
tinuar la feina de contrainforma- 
ció que es va fer durant aquells 
dies al barri, volem continuar 
informant i donar una visió dife¬ 
rent de la que van oferir els mit¬ 
jans de comunicació aquells dies 
i denunciar que tot va ser un 
muntatge per criminalitzar, un 
cop més, els moviments socials”. 

D’altra banda, cal destacar 
l’intent d’intromissió que ha pro¬ 
tagonitzat el Districte en aquest 
cas, de la mà de Francesc Osan. 
El citat polític pretenia prohibir 
l’acte argumentant que els orga¬ 
nitzadors eren els mateixos que 
havien provocat els aldarulls del 
passat octubre. Finalment, la in¬ 
tervenció de membres de col·lec¬ 
tius veïnals va neutralitzar la ma¬ 
niobra orquestrada des del 
Districte de Sants-Montjuïc. 

GIRA DE “FOOD 

not bombs ” 

Fent-ho coincidir amb la convo¬ 
catòria de les jornades d’econo¬ 
mia crítica que es realitzen a 
Can Vies, el dissabte 22 de gener 
es va realitzar una xerrada on 
una activista nord-americana del 
col·lectiu “Food not bombs” 
(Menjar, no bombes) va analit¬ 
zar la marginalitat que viu una 
part importànt de la societat 
d’EUA, així com el treball i ob¬ 
jectius que des del projecte es 
duen a terme. Aquest acte for¬ 
mava part d’un cicle de xerrades 
per diverses ciutats de l’Estat 
Espanyol, i estava organitzat per 
la Coordinadora d’assemblees 
d’aturats BALADRE com un in¬ 
tercanvi d’experiències de lluites 
socials, ja que l’any passat a- 
questa coordinadora va realitzar 
una gira per Estats Units. 

(continua a la pàg.4) 


L’AUDITORIA DE 
LA BORDETA O 
LA CONSTRUCCIÓ 
POPULAR DEL BARRI 

La Comissió de la Bordeta va 
néixer l’any 1991 arran de les 
mobilitzacions per recuperar el 
bus 91, amb la intenció de lluitar 
per a la dignificació d’un barri 
popular i perifèric com és La 
Bordeta, dotant-lo d’equipa¬ 
ments d’ús públic. L’Auditoria 
nasqué amb la intenció de con¬ 
cretar a la pràctica aquesta filo¬ 
sofia, sentant les bases d’unes 
reivindicacions forjades en fun¬ 
ció de les necessitats veïnals, i 
permetre per tant, una mobilitza¬ 
ció real que forcés la negociació 
amb l’Administració. A l’Audi¬ 
toria es denuncia la concepció 
de molts carrers com un lloc ex¬ 
clusivament de pas per als auto¬ 
mòbils, fet que ha degradat la 
qualitat de vida per la contami¬ 
nació autmosfèrica i acústica, i 
es reivindica en canvi un ús mul- 
tifuncional de l’espai urbà: punt 
de trobada, de compres, de pas¬ 
seig, descans i joc. Hi hauria 
d'haver més espais de relació, 
com places, zones verdes, zones 
d’esbarjo i un centre cívic, i per 
altra banda es troben a faltar e- 
quipaments sanitaris, esportius i 
educatius. També es fa esment a 
la necessitat de potenciar el 
transport públic, per estalviar 
energia, espai i recursos. 

(continua a la pàg.4) 


* Festival antifeixista. 

> Auditoria popular, 
i Food not bombs. 

Sovint, a la Burxa, apareixen notícies rela¬ 
cionades amb Vocupació d’immobles aban¬ 
donats. Ja siguin les pròpies accions d’ocu¬ 
par que emprenen diferents grups de gent, 
ja siguin desallotjaments duts a terme per la 
policia, o bé manifestacions o activitats 
desenvolupades en els centres socials oku- 
pats, la pràctica de la okupació ha passat a 
formar part de la quotidianitat del nostre 
barri. És per aquest motiu que en aquest 
número de la Burxa hem cregut convenient 
aprofundir i contextualitzar la temàtica de 
la okupació: quins són els motius que 
impulsen aquestes pràctiques, quins objec¬ 
tius persegueixen els moviments socials vin¬ 
culats a Vokupació, i amb quines mesures 
polítco-judicials s’enfonten els col·lectius 
que decideixen okupar -doncs és una pràcti¬ 
ca encara il·legal-. I si bé intentarem gene¬ 
ralitzar sobre el moviment, és evident que 
ens detindrem més especialment sobre l’o- 
kupació a Sants. 


L’ocupació de propietats alienes ha 
estat un fenomen present en totes les societats 
que, al llarg de la història, han distribuït desi¬ 
gualment la riquesa, essent un mitjà pràctic i 
immediat amb què els col·lectius desposseits 
han atacat la desigualtat social. En el mateix 
segle XX, i al nostre país, són identificables 
en tant que referents les col·lectivitzacions 
obreres de fàbriques durant la guerra social 
(1936-39), les ocupacions de latifundis realit¬ 
zades per camperols empobrits a Andalusia, o 
inclús les ocupacions veïnals o de famíles 
durant la transició on s’exigien espais col·lec¬ 
tius o vivendes socials a l’administració. A 
nivell internacional, les ocupacions de terres 
per exemple han estat una pràctica usual en 
moviments camperols o indígenes d’Amèrica 
Llatina (com en l’actualitat l’MST, el movi¬ 
ment de treballadors rurals sense terra de Bra¬ 
sil), si, bé les ocupacions urbanes d’edificis 
abandonats prendran força sobretot a 1' Euro¬ 
pa de finals dels 70, com una de les accions 
rellevants dels moviments autònoms i de l’es¬ 
querra radical de països com Itàlia, Aleman¬ 
ya, Anglaterra, etc. A l’estat espanyol no serà 
fins als 80 que ocupacions urbanes d’aquestes 
característiques començaran a produir-se i 
reivindicar-se: en destaquem la primera oku¬ 
pació de Barcelona, al carrer Bolívar (1984) i, 
significativament, la que s’anomenà Cros 10 
al barri de Sants, que es convertí en un refe¬ 
rent llunyà per l’actual moviment de les oku- 
pacions al nostre barri. Fins als anys 90, però, 
aquestes okupacions no començaran a tenir 
una mínima repercussió social, i no serà fins 
el desallotjament del Cinema Princesa de Via 
Laietana (octubre de 1997) que l’okupació 
passarà a ser un “tema d’actualitat” per uns 
mitjans de comunicació oficials que fins ara 
l’havien ocultat i marginalitzat -doncs com a 
molt s’havia tractat l’okupació des de l’equí¬ 
voc punt de vista de “tribus urbanes”. Així i 
tot, és a partir del Pricesa que el moviment de 
les okupacions s’expandeix (hi ha un centenar 
d’okupacions reivindicades a l’àrea metropo¬ 
litana de Barcelona) i augmenta la seva signi¬ 
ficació política i la seva projecció social. 


DOSSIER DE L’OKUPACIÓ 
AL BARRI DE SANTS 



Can Vies es va okupar el 10 de maig de l’any 1997. 


L’okupació no és una pràctica homogènia, 
sinó que integra una pluralitat de maneres de 
fer i objectius tan diversa com okupacions 
existents. Tal i com s’explica en un document 
del Centre Social Autogestionat Can Vies, 
“veiem com alguns CSA es dediquen a poten¬ 
ciar activitats culturals o artístiques alterna¬ 
tives, altres que es dedicaran a potenciar les 
lluites socials del seu entorn, i altres que es 
centraran a desenvolupar models de vida, 
treball i consum alternatius”. Aquesta diver¬ 
sitat existent té doncs un denominador comú, 
que l’okupació es presenta com a una necessi¬ 
tat de trencar amb la privatització de l’espai 
per utilitzar-lo com a vivenda o com a espai 
social. D’aquesta manera es crea un lloc on es 
poden trobar, confluir o coordinar diferents 
sensibilitats crítiques amb l’ordre social 
dominant, sensibilitats i noves propostes de 
participació social que trobaran la seva 
expressió en forma d’exposicions,tallers, 
xerrades, assemblees dels diferents col·lec¬ 
tius socio-polítics que hi participen. A la 
vegada, Tokupació no és únicament un mitjà 
per a potenciar una sèrie de lluites, sinó que 
ella mateixa es converteix en una reivindica¬ 


ció. “ També té un fort component simbòlic - 
però real- de denúncia de les contradiccions 
implícites al model social capitalista: mentre 
uns quants -immobiliàries, multinacionals- 
poden acumular fàcilment grans quantitats 
de riquesa, per a sectors creixents de la 
població cada cop és més difícil tenir uns 
nivells dignes de benestar. Quan s’okupa 
denunciem l’especulació, i a més la comba¬ 
tem a la pràctica” . Així, l’especulació del 
sòl (hi ha 70.000 vivendes buides a l’àrea 
metropolitana de Barcelona), Lencariment de 
la vivenda, la precarització i sobreexplotació 
laborals, així com les retallades en la despesa 
pública, són les dinàmiques socials que ens 
permeten entendre perquè l’okupació ha anat 
creixent paral·lela a unes polítiques institu¬ 
cionals de caràcter neo-liberal. El difícil 
accés a una vivenda per part de la joventut i 
d’altres poblacions precaritzades, sumat al 
monopoli empresarial o de l’administració 
dels espais socials generarà la necessitat d’o- 
kupar: “és propi de les okupacions la desins- 
titucionalització del lleure, ja que s’evita 
convertir-se en mers ofertants d’activitats 
culturals com farien els centres cívics ofi- 


LA PENALITZACIÓ NO FRENA L’OKUPACIÓ 

El 23 de maig de 1996 entra en vigor el Nou Codi Penal i canvia la situació de les cases 
okupades. A partir d’aleshores l’okupació va passar a ser un delicte amb tres conseqüèn¬ 
cies immediates: la policia té impunitat per actuar de forma més salvatge (desallotja¬ 
ments sense previ avís, detencions massives, càrregues més dures...), l’amenaça de la 
presó pels okupes, i la criminalització de cara a l’opinió pública. Com a conseqüència 
d’això Tokupació ha radicalitzat alguna de les seves formes. Hi ha més violència poli- 
cial amb les conseqüents respostes. I en general hi ha un ambient més tens. Però tot i 
això les okupacions no han disminuït, sinó al contrari, sovint aconseguint el recolzament 
de moltes entitats i persones que s’hi han solidaritzat activament i n’han qüestionat la 
penalització. Des d’alguns sectors es faràn la següent reflexió: “ per què espenalitza l’ús 
d’immobles abandonats, i en canvi no s’implementen mesures legals o fiscals que pena- 
litzin els propietaris dels edificis anandonats?”. 

Okupació de la Torreta, el 4 de setembre de 1999. 


cials, i potenciem que sigui la pròpia gent 
que organitzi les activitats”. 


El funcionament dels centres socials okupats 
intenta, a més, generar per si mateix línees de 
transformació social : “ens organitzem auto- 
gestionadament i de manera autònoma a les 
institucions, doncs considerem aquestes 
(ajuntaments, partits polítics, el sistema elec¬ 
toral, l’estat en definitiva) com la materialit¬ 
zació política dels valors dominants, La pre¬ 
sa de decisions es fa de manera col·lectiva i 
horitzontal -assemblearisme- contraposant la 
idea i la pràctica de la democràcia directa 
enfront la democràcia representativa actual - 
parlamentarisme-... A més, busquem maneres 
de fer que superin la divisió social o sexual 
del treball, i tota la feina que s’hi fa es 
voluntària i no remunerada ” 


A Sants, l’any 1994 s’okupà La Garnatxa per 
diferents col·lectius (antimilitaristes, d’estu¬ 
diants...) que es van trobar amb la necessitat 
de tenir un espai on reunir-se i desenvolupar 
les seves activitats, ja que la proposta de fer 
un casal de joves a les Cotxeres va quedar 
avortada per la burocràcia municipal. La Gar¬ 
natxa, però es va fer petita i el març de 1996 
es va okupar l’Hamsa. “Es va buscar una 
casa abandonada desde feia temps. Es va 
mirar que fos gran per tal de poder acollir 
totes les activitats. Després es, va investigar 
la situació jurídica de la casa, i finalment es 
va organitzar un cercavila que va acabar amb 
l'okupació. Rehabilitar-la ser una feina de 
molts mesos, però va valdré la pena , ja que el 
barri ha pogut disposar d'un Centre Social 
durant gairebé quatre anys. Cal tenir present 
que l’Hamsa continua resistint després de 
tres intents de desallotjament, aturats gràcies 
a la movilització de milers de persones. 
L’Hamsa, no és només un exemple de Centre 
Social en el seu dia a dia (sempre tenint en 


Festa del primer aniversari de La Burxa celebrada al CSA Hamsa. 


ció. La resta d’okupacions del barri (La Fres¬ 
ca, Malaherba, Torreta, Carraca... ) es desti¬ 
nen a vivendes, si bé els seus habitant també 
participen en projectes socials. 

Si resseguim la petita hisòria de les okupa- 
cions al barri, és important deturar-se a l’any 
1998. Durant els primers mesos d’aquest any, 
es produiren els desallotjaments de La Totxa¬ 
na, de la Gatada, i la Morada, al carrer Tenor 
Massini, produint-se una cinquantena de 
detencions, manifestacions i accions que tin¬ 
gueren el barri en tensió durant setmanes. A 
partir d’aquells desallotjaments, i dels poste¬ 
riors (Can Blanco, al juny de 1999) i per les 
generals dinàmiques repressives, les okupa- 
cions s’afiançaren i guanyaren suport popu¬ 
lar. Així, durant aquests darrers anys. l’oku- 
pació s’ha convertit en una realitat quotidiana 
per un ampli sector -sobretot el de la gent més 
jove- buscant en l’actualitat noves aliances 
amb altres sectors socials: “ els centres 
socials okupats no només han de ser un mitjà 
per a desenvolupar una pràctica anticapita- 
lista. Per molt que aconseguim ser coherents 
en un CSA, que ja ens costa, a fora al carrer 
continuem patint opressió i malestar. Es per 
això que exterioritzem les nostres idees i bus¬ 
quem la confluència amb altres moviments 
socials autoorganitzats. Només així serem 
capaces d’articular una resposta autònoma 
al capitalisme, només així avançarem cap a 
una societat on no imperi el diner i la desi¬ 
gualtat, sinó la justícia social”. 


compte les seves mancances i errors), sinó 
també un exemple, de resistència davant els 
abusos de poder, i una mostra de que amb la 
movilització es poden aconseguir victòries" . 
Durant quatre anys l’Hamsa ha estat, doncs, 
un espai on s’han desenvolupat diverses acti¬ 
vitats (taller d’artistes, sala d’assaig, cafete¬ 
ria, sala de reunions, sala de concerts...), 
cobrint a més la necessitat de vivenda per una 
sèrie de gent del col·lectiu. Per altra banda, 
T Hamsa es va convertir en una plataforma 
per impulsar diferents lluites, entre d’elles les 
altres okupacions al barri. 


Actualment hi ha set cases okupades a Sants, 
Hostrafrancs i la Bordeta. Can Vies s’okupà 
al maig del 97, recuperant una propietat en 
desús de Transports Municipals de Barcelona 
(institució que interposà denúncia, que si bé 
està en suspens, no s’ha arxivat). La gent que 
ocupà Can Vies ho féu amb la intenció d’im- 
' plicar-se en els problemes quoti¬ 
dians del barri, i participar en el 
teixit associatiu que intenta 
resoldre’ls, essent per exemple la 
relació amb les associacions de 
veins/es bastant fluïda. A Can 
Vies es reuneix la Coordinadora 
d’Estudiants de Secundària, entre 
d’atres, i des d’aquí s’han poten¬ 
ciat experiències de lluita contra 
l’atur i la precarietat laboral així 
com projectes de contrainforma- 


! Nom o col.lectiu/associació/etc 

‘Entrevista a Josep Pons, membre de la 
Comissió de Veïns i Veïnes de la Bordeta. 

(ve de la portada) 


Quina és la filosofia de trans¬ 
formació de la Comissió? 

Per a ser eficaços, la Comissió de 
La Bordeta va voler trencar amb 
la verticalitat organitzativa (pre¬ 
sident, vicepresident, secretari i 
socis) amb que funcionen nor¬ 
malment les associacions de 
veïns i veïnes. La Comissió de La 
Bordeta és assembleària. Estem 
oberts als veïns que vulguin apor¬ 
tar el seu compromís, un projecte, 
o plantejar una reivindicació. La 
transformació també rau en la 
metodologia de treball. A partir 
d’una situació urbanística concre¬ 
ta, proposada i valorada en as¬ 
semblea, la Comissió pren una 
actitud i d’aquí es passa a l’acció. 

Els temes centrals de les darre¬ 
res campanyes han estat acon¬ 
seguir el soterrament de les 
vies del metro i la Renfe, i la 
reforma de Can Batlló. Ambu- 
des campanyes s’han caracte¬ 
ritzat per una major presència 
al carrer, amb accions com talls 
de trànsit i una major partici¬ 
pació veinal. En quin moment 
es troba el moviment veïnal? 

El moviment veïnal va sorgir als 
anys 70 amb molta força. Les 
AAVV eren un dels focus organit- 
zatius de l’antifranquisme. Des¬ 
prés de molts anys de lluita, s’han 
assolit algunes conquestes, però 
s’han oficialitzat els canals de 
participació, hi ha hagut un cert 
aburgesament d’acció. Actual¬ 
ment han sorgit comissions que 
s’han organitzat per una pro¬ 
blemàtica urbanística concreta, 
com per exemple el pla Barça 
2000, e'n assemblees al marge de 
les associacions oficials. El movi¬ 
ment veïnal està en un moment de 
parèntesi per a la reflexió en fun¬ 


ció de criteris més amplis. 

No creieu que centrar la lluita 
veïnal en reivindicacions molt 
concretes ha neutralitzat la 
combativitat de les associa¬ 
cions? 

La Comissió de veïns ha lluitat 
per dotar el barri d’algunes infra- 
estructures com ara Lambulatori 
o l’autobús 215. Amdues reivin¬ 
dicacions s’han assolit. Sense res¬ 
tar importància a reivindicacions 
més aviat materials, ens falta 
plantejar una lluita ideològica 
més àmplia, una visió global de 
transformació d'aquesta societat, 
i en això estem una miqueta. 

L’Auditoria de La Bordeta ha 
estat un autèntic treball de 
camp i de contacte directe amb 
els veïns. Recull la voluntat 
popular de com volen els veïns 
que sigui el barri, el seu entorn 
més proper. Quin sentit heu 
donat a l’Auditoria? 

Abans de l’Auditoria, la Comis¬ 
sió volia que fos l’Administració 
Municipal qui prengués la res¬ 
ponsabilitat de fer l’estudi de La 
Bordeta, un barri de 17.000 per¬ 
sones molt deterioritat urbanísti¬ 
cament parlant. Vàrem demanar 
que fos una empresa mixta (a 
l’estil Procivesa o Proeixample). 
Després vàrem demanar un 
Comissionat. A les dues opcions 
van dir que no. Aleshores va ser 
quan vàrem decidir fer un estudi 
conjuntament els veïns i la 
Comissió. El vam acabar el maig 
del 1999, i és un estudi de 46 
pàgines -el “Llibre Negre” de La 
Bordeta- que recull la situació i 
les reivindicacions dels veïns de 
manera més directe. L’Auditoria 
l’hem presentat a les administra¬ 
cions, als mitjans de comunica¬ 


ció, al Secretariat d’Entitats, als 
partits polítics. I actualment està 
en estudi per a què es reculli al 
Pla d’Acció Municipal. És el 
punt de partida per a la transfor¬ 
mació del barri. 

Quina és la potencialitat trans¬ 
formadora de les Associacions 
de Veïns? 

Actualment les associacions de 
veïns estan encarcarades en tre¬ 
balls d’estudi, propostes, de pres¬ 
tació de certs serveis. Fem un tre¬ 
ball de gestió, i mantenim relació 
merament consultiva amb les ins¬ 
titucions públiques. Ens manca 
un compromís de transformació 
real més global -que abarqui 
totes les problemàtiques políti¬ 
ques, socials, sindicals, veïnals, 
etc- i plantejar una resposta. De 
fet, durant els anys 70 no èrem 
òrgans consultius, èrem protago¬ 
nistes, actors de la tansformació 
de la ciutat. Des de les institu¬ 
cions s’ha fomentat la participa¬ 
ció política per canals oficials, i 
amb els anys, els que eren repre¬ 
sentants dels veïns s’han 
instal·lat en els càrrecs. 

Quina és la relació amb altres 
moviments socials? 

Les relacions amb els centres 
socials okupats del barri varen 
començar a partir de contactes 
personals. Amb el temps ha evo¬ 
lucionat en una relació més estre¬ 
ta a partir de treballar més con¬ 
juntament. Hi ha però, una certa 
barrera, sobretot pel que fa a 
algunes pràctiques organitzatives 
i d’acció. També existeix una 
relació de solidaritat i recolza¬ 
ment amb altres comissions de 
veïns com la de Les Corts o del 
carrer Lleida. 


S’ESPERA UNA SENTENCIA ABSOLUTÒRIA 


XERRADA DE 
FOOD NOT BOMBS 
ACAN VIES 

(ve de la portada) 

El missatge de “Food not 
Bombs” es fonamenta en què 
ningú hauria d’estar mancat de 
menjar en un món ric i abundant 
en sòl, ingeni humà i sol. “Cap 
consideració monetària, cap 
exigència de beneficis hauria 
d’interposar-se entre nosaltres i 
qualsevol nen afamat o adult 
necessitat”. Aquest eslògan 
indica el doble objectiu que es 
proposen: alimentar a la gent 
mancada de menjar adequat, i 
reemplaçar un sistema les priori¬ 
tats del qual són el poder i el 
benefici, per un altre que sí 
satisfaci les necessitats de totes 
les persones. 

La ponent a més d’informar 
sobre la història del projecte, 
que es duu a terme des de 1986 a 
més de 40 ciutats d’EUA, a 
Mèxic, Canadà i algunes ciutats 
d’Europa, i d’explicar com dis¬ 
tribueixen el menjar en places i 
llocs públics a indigents i gent 
necessitada, va ressaltar les des¬ 
proporcionades fórmules legals i 
mesures repressives establertes 
pels sectors de Poder per tal de 
combatre la pobresa i l’exclusió 
social, com també la persecució 
que viu el propi col·lectiu. 
L’intercanvi va servir tant per 
aprendre de les formes de 
resistència i propostes de trans¬ 
formació social que encara hi ha 
als “poderosos” i alhora opres¬ 
sors Estats Units com per mos¬ 
trar i portar cap allà les expe¬ 
riències de lluita social que es 
duen a terme a l’Estat Espanyol. 

PEDREGADA 
A LA LOGSE 

La Coordinadora d’Estudiants 
de Sants es va reunir per tercera 
vegada amb gent de Sant An¬ 
dreu, Garraf, Penedès i Vallès, el 
dissabte 29 de gener a Terrassa. 
Una dè les decisions fou partici¬ 
par a la manifestació del 30 de 
gener convocada per la Platafor¬ 
ma en Defensa de l’Ensenya¬ 
ment Públic (integrada per di¬ 
versos sindicats, associacions de 
pares i mares, de personal do¬ 
cent i d’estudiants). Així es vo¬ 
lia donar a conèixer les seves 
idees, diferents de les de les du¬ 
es associacions que monopolit¬ 
zen el moviment: el Sindicato de 
Estudiantes (sindicat groc) i l’A- 
JEC (afí al PSOE). 


El 26 de gener va tenir lloc el 
judici a dos joves del barri per 
mediar mentre la policia nacional 
agredia a un home negre a la pla¬ 
ça Màlaga aquest estiu (veure 
Burxa 22). Aquest judici venia 
precedit per una campanya de 
recollida de signatures i d’un 
manifest de suport signat per un 
centenar d’entitats, associacions 
de veïns i veïnes, sindicats, cen¬ 
tres socials... La campanya va 
concloure amb una roda de prem¬ 
sa al Centre Social de Sants, amb 
una presència mínima dels mit¬ 


jans de comunicació però que 
van fer molt de ressó del fet. Va 
participar un dels joves encausats 
explicant els fets i denunciant 
l’actitud policial, i va comptar 
amb el suport de l’Organización 
para los Estados Unidos de Àfri¬ 
ca, que van poder fer públic el 
muntatge que s’ha creat al vol¬ 
tant de l’assassinat del seu com¬ 
pany Desirée a mans de la poli¬ 
cia. En el moment del judici la 
defensa va presentar diferents 
testimonis, entre els que hi havia 
la regidora de Drets Civils, Roser 


Veciana, que el dia dels fets s’ha¬ 
via personat a la comissaria inte¬ 
ressant-se per la situació dels 
detinguts i pels incidents ocorre¬ 
guts. El que fa pensar en una sen¬ 
tència absolutòria és el fet que la 
fiscalia, davant l’absència de 
proves, va retirar els càrrecs als 
acusats, inclosos els dos agents 
de policia. L’advocat de la,defen¬ 
sa va demanar l’absolució dels 
tres detinguts i una multa per ve- 
xaccions i coaccions als policies. 
La sentència es farà pública el 
dia 4 de gener. 

Si heu visitat algun cop el Saló de 
la Infància n’haureu sortit perple¬ 
xes, inomés pel volum d’activitats 
que s’hi fan, o el desplegament de 
mitjans utiltzats, sinó també per 
l’impressionant bom bardeig 
publicitari i mercantilista al que 
sotmeten als nens i les nenes que 
van allà a distreure’s. Resulta 
extrany veure el sobtat interès 
nadalenc de les grans empreses i 
les institucions per l’esplai i el 
gaudi de la quitxalla, però una 
vegada vist l’espectacle de màr- 
queting que han muntat a la falda 
de Montjuïc, la percepció del Saló 
canvia sensiblement. Per 
començar, l’espai on es realitza el 
Saló no està especialitzat precisa¬ 
ment en el desenvolupament des 
valors humans i solidaris. La Fira 
de Barcelona S.A. (empresa d’alt 
estànding amb suculents benefi¬ 
cis) acull una àmplia gama de 
certàmens organitzats per les 
empreses dels sectors respectius: 
alimentació, turisme, nòvies, 
vehicles, immobiliàries, golf, 
nàutica, moda, cosmètics, equita¬ 
ció, art, joies, etc... Així, fins a 
una cinquantena de cites comer¬ 
cials que apleguen tot tipus de 
iupis repelents i estressats, de sòr¬ 
dids i patètics agents comercials, 
embafadores hostesses que mos¬ 
tren aquell característic fals som- 



Opinió 


NEGOCIS, POLICIES I CANALLA 


riure, d’empresaris inflats de 
cubates i hipocresia... 

Aquest panorama canvia amb el 
Saló de la Infància. Llavors són 
els nens i les nenes qui omplen el 
recinte de mostres, però no deixa 
de ser diferent a les altres fires. El 
sector escollit són els infants i els 
espònsors, tots aquells interessats 
en formar la canalla en els valors 


més consumistes i conformistes. 
Així doncs, ens trobem amb la 
Coca-Cola, la Caixa, Caja 
Madrid, Airtel, Via Digital, Radio 
Nacional, Cacaolat, Generalitat, 
Ajuntament o Col.legi Xaloc. Les 
activitats que es realitzaven es 
mantenien dins dels límits ètics 
que l’organització deu marcar (?). 
Alguna però, resultava escandalo¬ 


sa, com la reproducció en minia¬ 
tura d’un Caprabo, on podien 
“comprar” tot tipus de productes. 
O com l’activitat que any rera any 
realitzen els diferent cossos de 
l’Estat; diverses motos i cotxes es 
passaven el dia passejant nens i 
nenes amunt i avall, fent sonar 
constantment les seves estridents 
sirenes. Aquesta conjunció d’ele¬ 
ments podria tenir a veure amb 
l’aparició de les nombroses vomi¬ 
tades que espodien veure prop de 
la policia. Després del viatge, els 
nens i nenes podien visitar l’inte¬ 
rior d’una furgoneta d’agents anti- 
disturbis (UIP), les mateixes que 
s’utilitzen a les manifestacions i a 
on els detinguts reben pallisses 
camí de la comissaria. Perquè no 
li passi com al Ministerio de 
Defensa, que aquest any no ha 
participat, i per millorar les activi¬ 
tats i dotar-les d’un realisme acar¬ 
nissat, proposem per l’any vinent, 
la realització de sobtades càrre¬ 
gues indiscriminades contra grups 
de nens amb actituds sospitoses o 
violentes; l’assetjament constant 
als nens magrebins, negres o gita¬ 
nos ( podent-los fins i tot expulsar 
del recinte); l’interrogatori sis¬ 
temàtic d’infants bascos amb la 
possibilitat d’una mort súbita per 
causes naturals, i en certs casos 
persuicidi. 


EXPOSICIO 

HISTÒRICA 


A partir del proper dilluns 14 de 
febrer, tothom qui ho vulgui podrà 
fer un cop d’ull a l’exposició històri¬ 
ca sobre “ L’efervescència social dels 
anys 20. Barcelona 1917-1923” al 
Centre Social de Sants. A través d’u¬ 
na sel.lecció d’imatges de l’època, 
que ens acostaran a un dels períodes 
més intensos del moviment obrer 
català, podrem reviure els esdeni- 
ments polítics i els fenòmens socials 
més rellevants de principis del segle 
XX: La vaga de la Canadenca, la 
fundació de la CNT, el pistolerisme i 
la Dictadura... 

L’exposició serà presentada per Jor¬ 
di Soler, de la Comissió de veïnes i 
veïns de La Bordeta, i per Manel 
Aisa, membre de l’Ateneu Enci¬ 
clopèdic Popular, el dilluns 14 a les 
20h. i podrà visitar-se fins el 19 de 
febrer. Després serà traslladada a la 
Bretanya on es faran unes jornades 
dedicades a Barcelona. 



Ressenyes 


kupació, repressió i movi¬ 
ments socials. Edicions de la 
de la Muntanya 


Quan es parla de moviments 
socials sorgeixen moltes pregun¬ 
tes que sovint es queden en l’aire. 
Per donar resposta a algunes d’a¬ 
questes qüestions, l’Assemblea 
d’Okupes de Terrassa va organit¬ 
zar unes jornades de debat al vol¬ 
tant de l’okupació, la repressió i 
els moviments socials. Durant els 
dies 25, 26 i 27 de novembre del 
98 es van muntar tres taules rodo¬ 
nes a les que foren convidades 
diverses persones. Aquest llibre 
és el recull de les ponències pre¬ 
sentades, i pretén fer arribar a la 
gent la intenció amb la que fou 
escrit:.mostrar les eines que s’uti¬ 
litzen des dels moviments 
socials, i en especial, el movi¬ 
ment okupa per la transformació 
social. • 

SEMINARI D’ECONOMIA CRÍTICA A CAN VIES 


Ei dissabte 15 de gener s’inicià al 
C.S.A. Can vies un seminari d’e¬ 
conomia crítica que tindrà una 
durada de quatre sessions. El cen¬ 
tre d’interès és analitzar i presen¬ 
tar alternatives al sistema econò¬ 
mic dominant, és a dir, al sistema 
capitalista. L’objectiu del semina¬ 
ri és esdevenir una eina per a la 
transformació social, i per tant, 
ofereix arguments i propostes de 
resistència. Una d’aquestes pro¬ 
postes serà la renda bàsica. Els 
coordinadors del seminari són 
José Iglesias Fernàndez i Tomi 
Herreros. La sessió del 15 de 
gener la va donar José Iglesias i va 
ser un primer anàlisi del sistema 
de producció capitalista. Aquest 
es basa en una economia materia¬ 
litzada, que impedeix cobrir les 
necessitats a aquell/a que no dis¬ 


posi de diners. I per obtenir-los no 
hi ha cap altra opció que incorpo¬ 
rar-nos al mercat de treball, on 
depenem de l’empresari, i és a 
partir d’aquí que s’estableix una 
relació de dominació. Per exercir 
aquesta dominació es va introduir 
la propietat privada, ja que d’a¬ 
questa manera no podem accedir 
als recursos. Només disposem, 
doncs, de la nostra força de tre¬ 
ball, la qual està sotmesa al mer¬ 
cat de treball, que darrerament 
s’ha reformat donant lloc a la pre- 
carietat i eliminant els drets 
socials aconseguits. Un cop cone¬ 
gudes les bases del capitalisme i 
les seves repercussions socials és 
necessari aprofundir en la darrera 
transformació del capitalisme, és 
a dir, la globalització. Aquesta 
classe la va impartir Miren Etxe- 


zarreta el dissabte 22 de gener. Va 
remarcar sobretot la necessitat de 
cercar alternatives a la globalitza¬ 
ció; alternatives que no es basen 
en un problema tècnic, sinó polí¬ 
tic. En primer lloc, però, cal 
conèixer què significa globalitza¬ 
ció, de la qual se’ns ha donat una 
visió enganyosa. El capitalisme 
sempre ha tingut una dimensió 
mundial, ja sigui a través de la 
rapinya, l’intercanvi desigual o 
Limperialisme. La novetat resi¬ 
deix en una expansió territorial 
del sistema productiu (que impli¬ 
ca una deslocalització de la pro¬ 
ducció, que s’aprofita dels salaris 
baixos dels països de l’anomenat 
Tercer Món), una expansió de la 
mercaderia (privatització d’em¬ 
preses públiques) i l’expansió dels 
flüxes de capitals. Així doncs, la 


globalització consisteix en una 
expansió del capital (espacial i en 
profunditat), regida per les lleis 
del mercat, Per tant, necessita 
estabilitat econòmica i política 
(eliminar qualsevol col·lectiu que 
posi en qüestió l’ordre social). 
Actualment no disposem d’un 
model alternatiu, però sí d’unes 
ideees bàsiques: la societat no es 
pot regir per interessos econò¬ 
mics, sinó que el seu principal ob¬ 
jectiu ha de ser el benestar de la 
població. I està demostrat que hi 
ha capacitat productiva per cobrir 
les necessitats de tothom. Davant 
d’això les propostes de resistència 
s’han d’anar construint dia a dia, i 
fer front a aquest sistema econò¬ 
mic salvatge, on les persones han 
esdevingut mercaderies i són ex¬ 
plotades pel profit d’alguns. 


ELS BOMBERS NO ES CREMEN 


LA TORRETA REALITZA UNA 
JORNADA DE PORTES OBERTES 


Poble Sec.- El passat dijous 27 
de gener la Plataforma pel no-tan- 
cament del parc de bombers del 
carrer Lleida va tornar a manifes¬ 
tar-se contra l’amenaça de clausu¬ 
ra que, des del passat mes de 
juliol, pesa sobre l’equipament 
municipal. Malgrat l’oposició del 
veïnat dels barris afectats, la reco¬ 
llida de més de 13.000 signatures 
i l’adhesió de més de 50 entitats a 
la mobilització per salvar el parc, 
l’Ajuntament de Barcelona està 
disposat a executar el Pla Dirtec- 
tor fins a les darreres conseqüèn¬ 
cies. Segons els mateixos bom¬ 
bers, durant la reunió que la 
Plataforma va tenir amb la Regi¬ 
dora de la Via Pública, Carmen 
San Miguel, el regidor del Dis¬ 
tricte Sants-Montjuïc, Pere Alco- 
ber, i el cap de bombers, Jordi 
Murtra, a l’octubre del 99, “la 
decisió de tancar el parc ja era 
ferma, només que, com a cosa 
simbòlica, deixarien una dotació 


mínima, és a dir, un sol cotxe, 
abans del tancament definitiu. 
Posteriorment, durant una reunió 
celebrada al novembre, Jordi 
Murtra va comunicar a la Plata¬ 
forma que la intenció de l’Ajunta¬ 
ment era tancar el Parc sense 
mantenir cap dotació, tot i que va 
reconèixer que, amb aquesta 
mesura, la cobertura dels riscos 
dels barris afectats des del parc 
del carrer Provença patiria una 
demora del temps d’arribada per 
les intervencions. Les condicions 
laborals al parc de bombers són 
totalment precàries. Davant la 
manca d’efectius i de material en 
condicions òptimes, els bombers 
van decidir negar-se a utilitzar 
l’uniforme amb l’objectiu de 
denunciar l’aparició de brots de 
sarna al parc de les Drassanes. 11 
bombers del Poble Sec van ser 
expedientats i recau sobre d’ells 
una proposta de sanció de tres 
mesos de suspensió de càrrec i de 
cobrament de salari 
que els vaaser aplica¬ 
da de manera cautelar 
a l’espera de que l’A¬ 
juntament decideixi 
tirar endevant la cau¬ 
sa o retirar-se del cas. 
Paral·lelament, els 
bombers que van a- 
tendre una emergèn¬ 
cia vestits de carrer 
estan acusats, a més a 
més, d’intentar atro¬ 
pellar a un oficial del 
cos quan aquest pro¬ 
vava d’impedir que el 
camió sortís del parc. 


Així van celebrar els i les habi¬ 
tants de la “Torreta anticapitalis- 
ta” els cinc mesos de la casa, 
okupada a finals de l’estiu pas¬ 
sat. La jornada va començar amb 
un pica-pica popular al mig del 
carrer Olzinelles, al que van 
assistir unes trenta persones. A 
mitja tarda, dos veïns van pintar 
un mural a la façana de l’edifici. 
Finalment un membre de l’asso¬ 
ciació “Veïns en Defensa de Ciu¬ 
tat Vella” va presentar un video 
sobre el PERI (Pla Especial de 
Reforma Interior) al Casc Antic 
de Barcelona; va anar acompan¬ 
yat d’una xerrada informal sobre 
diferents aspectes urbanístics de 


El 2 de gener una quarantena de 
persones es va dirigir cap a una 
casa abandonada al c/Melcior de 
Palau. Mentre estaven entrant a 
la casa, va aparèixer una parella 
que deia ser-ne la propietària i 
que havien estat alertats per 
algun veí/veïna. L’home, molt 
exaltat, gairebé tira de l’escala a 
un dels nois que estava pujant, i, 
a partir d’aquell moment, els ner¬ 
vis es van anar perdent. Després 
d’una discussió força acalorada i 
de convèncer a qui havia entrat a 
la casa que l’havien de començar 
a reformar per als seus fills, els i 
les participants en la nova okupa- 
ció van decidir marxar, La dona, 


la ciutat. Hi van assistir deu per¬ 
sones i es va fer al Centre Social 
de Sants. Des del migdia les por¬ 
tes de la Torreta restaren obertes 
i una vintena de veïns i veïnes 
aprofitaren l’avinentesa per 
conèixer la casa, totalment reha¬ 
bilitada i en condicions òptimes 
per a viure-hi. A última hora, un 
nombrós grup de joves de l'es¬ 
plai de Sant Medir s’aproparen 
per visitar-la. Al llarg del dia, 
van repartir-se prop de cinc-cen- 
tes octavetes informatives en les 
que es rebutjava l’actitud hostil 
dels propietaris de la finca, ja 
que van presentar denúncia poc 
després de l’okupació. 


fent mostra d’un gran caràcter va 
decidir solucionar la situació a la 
seva manera. I així li va fer saber 
a la Guàrdia Urbana quan es va 
personar al lloc dels fets, dient- 
lis que en allà no pintaven res. 
Davant de fets com aquests, que¬ 
da palés que quan hi ha interès 
per buscar solucions, aquestes es 
troben i que no cal recórrer ni a 
les denúncies ni a les forcés poli- 
cials. 

Però aquest grup de gent conti¬ 
nuava sense vivenda, així que el 
23 de gener van tornar a okupar 
una vivenda, al c/Miquel Àngel 
cantonada amb Papin, aquest cop 
sense més incidents. 



Pancarta pel Parc de Bombers (Poble Sec). 


NOVA OKUPACIÓ AL BARRI 

Contra-Infos 


ASSASSINAT IMPUNE DISFRESSAT 
DE DEFENSA LEGÍTIMA 


Barcelona.- Després de la mort comunicat a molts mitjan,s però, 
d'un ciutadà camerunès, el 4 de malgrat les proves flagrants que 
desembre a Barcelona, provoca- demostren que es va tractar d’un 
da a trets per un agent de la Poli- assassinat, la premsa no s’ha in- 
cia Nacional (i que el gabient de teressat pels fets. La companya 
premsa de la policia va intentar de l’home assassinat va declarar 
vendre a la societat com un acte públicament que els agents van 
de defensa pròpia de l’agent, assaltar casa seva quan s’estava 
després que l’home agredís a la discutint amb ell (sense que ella 
seva dona) es va crear la Coordi- els truqués), però mai hauria 
nadora de Asosiaciones de Inmi- pensat que pel fet de resistir-se a 
grantes. La Coordinadora vol ser detingut, un dels agents li dis- 
aclarir els fets i demanar justícia parés 8 trets a diverses parts del 
a l’Administració, i ja va realit- cos, en una acció que mai podria 
zar una concentració de protesta ser qualificada de legítima 
a la plaça Sant Jaume el 18 de defensa ni d’accidental, 
desembre. També ha enviat un Contra-Infos 10/01/00 

A MADRID TAMBÉ ES 
MULTIPLIQUEN LES PERSONES 

Madrid.- És un fet reconegut i juntament de Madrid, veurem: 
recorrent que les institucions pú- -que la superfície total de l’àrea 
bliques acostumen a augmentar de la manifestació va ser de 
les xifres de participació ciutada- 80.000 metres quadrats, 
na en actes i manifestacions que -que per cada metre quadrat hi 
convoquen, per tal de sentir-se podien haver un màxim de dues 
poderoses i segures d’elles ma- persones, ja que amb més de dues 
teixes, però de tant en tant cal seria difícil moure’s, 
recordar-ho amb dades. El diu- -que tenint en compte que els i les 
menge 23/1, suposadament, es manifestants van ocupar tot 
van manifestar 1.100.000 perso- aquest espai durant tot el període 
nes en contra de l’atemptat del de temps de la manifestació, cosa 
divendres anterior. Podria sem- que no és del tot certa, ja que 
blar creïble, amb el poder de con- quan la marxa va omplir la Puerta 
vocatòria que els hi dóna el con- del Sol, ja no hi quedava ningú a 
trol dels mitjans de comunicació, la plaza de Colón, 
però es tracta d’un engany. La El resultat seria que tindríem una 
manifestació va començar a la xifra màxima de possibles mani- 
plaça de Colón, va descendir pel festants que rondaria les 160.000 
paseo Recoletos. la calle de Alca- persones, a partir de la qual la 
là, i finalment la Puerta del Sol. manifestació hauria estat física- 
Fent un càlcul superficial de tota ment impossible de realitzar-se 
aquesta àrea a partir dels plànols sense ampliar la superfície del 
que ofereix la pàgina web de l’A- centre de Madrid. 

LA LLUITA DELS/LES 700 ACOMIA¬ 
DATS/DES DE DTG-AIRTEL CONTINUA 

Barcelona.- La lluita dels tre- Aquestes persones van ser aco- 
balladors i treballadores d’Airtel miadades pel simple motiu que 
que van ser acomiadats/des a es van atrevir a fer vaga per rei- 
finals d’any continua: després de vindicar millores laborals. Des 
diverses accions realitzades els d’aquell dia la lluita pel manteni- 
darrers dies (una d’elles una con- ment dels seus llocs de treball no 
centració que va acabar amb una s'ha aturat. Ens trobem davant 
brutal càrrega policial i dos d’una lluita contra la precaritza- 
detinguts), l’empresa ha acceptat ció sistemàtica de llocs de tre- 
reunir-se amb el comitè d’empre- ball. Un cop regularitzat el món 
sa. Segons un comunicat de la de les ETT’s, les empreses utilit- 
CGT l’empresa s’estalvia grans zen sistemes de precarització 
quantitats de diners amb la pre- laboral encara pitjors: la externa- 
carització del treball (situació lització de sectors dins de l’em- 
que viuen les persones que realit- presa per augmentar beneficis a 
zaven tot el telemàrketing per a costa dels salaris. 

Airtel, contractades per DGT). CGT i Contra-Infos 9/01/00 


INFORMACIONS BREUS _ 

CAP DE SETMANA EN SOLIDARITAT AMB B. RAMOS 

Montserrat.- Aquest cap de setmana més de 200 persones, 5 d’e¬ 
lles en vaga de fam, han participat a Montserrat en unes jornades 
de solidaritat (parada informativa, exposicions, concert, roda de 
premsa...) amb els/les presos/ses polítics/ques basques/os, espe¬ 
cialment amb en Benjamí Ramos, empresonat des de fa 5 anys acu¬ 
sat de col·laboració amb ETA. Cal destacar la presència a les jorna¬ 
des d'Hebe Bonafini, portaveu de las madres de la Plaza de Mayo, 

Contra-Infos 24/H00 

DESALLOTJAMENT DEL CSO KUNDE-KUNDE I 
D’UNA VIVENDA AL CASC ANTIC DE BARCELONA 

Sant Adrià del Besòs i La Ribera.- El 7 de gener es va desallotjar 
el CSO Kunde Kunde, detenint a l’única persona que hi havia a la 
casa i a dos nois que s’ho miraven. Tot això davant la incomprensió 
de veïnes i veïns, ja que el desallotjament deixa el barri sense un 
espai on es realitzaven diverses activitats. Per altra banda, el 19 de 
gener es va desallotjar una casa okupada de la Ribera, i van detenir i 
maltractar a les cinc persoens que es trobaven al seu interior. 

Contra-Infos 1/01/00 i 24/01/00 

SUAU SENTÈNCIA PER TRES NAZIS SARAGOSSANS 

Saragossa.- El 17 de gener es va fer pública la sentència contra els 
nazis Alejandor Valera Puerta i els germans Rafael i David Crespo 
Mateo, que van amenaçar, agredir i apunyalar a dos joves del Sindi¬ 
cat de Estudiantes de Izquierda (SEI) l’abril del 97. La sentència 
exculpa a Alejandro Varela i condemna a 15 mesos de presó a David 
Crespo i a 4 anys al seu germà Rafel, sentència considerablament 
menor a les peticions de l’acusació. Per primer cop, però, es contem¬ 
pla com agravant en una sentència la ideologia nazi dels acusats. 

El Acratador i Contra-Infos 24/01/00 

REVOLTA POPULAR MULTITUDINÀRIA A EQUADOR 

Equador.- Equador ve patint des de fa anys una crisi econòmica, 
social i política, que s’ha accentuat amb l’arribada de Jamil 
Mahuad al poder (congelació de comptes bancaris, encariment dels 
béns bàsics de consum, cap mena de serveis socials). La solució del 
govern de Mahuad ha estat la dolarització de l’economia, que és 
estrcucturalment inviable i suposa la pèrdua de la sobirania política 
i econòmica. Davant d’això hi ha hagut una reacció popular 
encapçalada pel moviment indígena i diversos sindicats que prete¬ 
nen un canvi total en l’estructura de l’estat. Van cridar a la insu- 
rreccció popular per tal d’enderrocar el poder. El dilluns 17 va ser 
el primer dia d’aixecament popular amb manifestacions i mobilit¬ 
zacions a les principals ciutats del país. Contra-Infos 18/1/00 

CAMPANYA DE SUPORT A UN 
TREBALLADOR ACOMIADAT PER FCC 

S’ha iniciat una campanya de solidaritat amb un delegat sindical de 
la CNT acomiadat de la multinacional “espanyola” Fomento de 
Construcciones y Contratas (FCC). Enrique Antoraz del Pozo va 
ser acomiadat de FCC per lluitar per les reivindicacions laborals a 
l’empresa i pel reconeixement dels drets sindicals. FCC, la major 
constructora de l’estat, està duent a terme una desinversió al sector 
immobiliari i al de la construcció per destinar els diners a nous 
mercats, com el de les telecomuniacions, el del transport i el de l’e¬ 
nergia. La situació de molts treballadors/res quedarà afectada per 
aquesta estratègia. Contra-Infos 10/01/00 

JUDICI CONTRA DOS DELEGATS 
DE LA CGT DE TELEFÓNICA 

Barcelona.- El 19 de gener es va celebrar el judici contra Fran¬ 
cesc i Enrique, dos delegats de la CGT de Telefònica, acusats sense 
proves d’agressions a un directiu durant una vaga a Estratel. Els 
acusats són coneguts dins d’Estratel per haver assessorat i ajudat 
els i les treballadors/res en la seva lluita contra la precarietat labo¬ 
ral i organitzar les primeres vagues en aquesta empresa. 

Contra-Infos 21/01/00 






Tallers 


Exposicions 


mHÜ·HHUi 

Per controlar les consciències, suprimir-les, 
- . P er suprimk-les 1 b'úidarjes^de passat.'. 


Inadaptats 


GENERACIÓ X 

No som uns joves violents 
Per molt que els mitjans ho diguin 
per menjar el coco a la gent. 

Sí que som perseguidors 
de naixements 

Ho diu una cançó d’en Silvio, 
sí que som jovent en moviment! 
Cridem, colpegem i treballem 
Amb tots els mitjans possibles 
transformarem el nostre present. 
Diem alliberem les nostres ments 
Malcom X ho predicava 
i nosaltres ho practiquem. 


Cada dia a partir de les 17h 
Dilluns a les 18h 
Dimarts a les 19h 
Dimarts de 17 a 19h 
Dimecres de 17:30 a 21h 
Divendres de 16 a 18h 
Divendres a les 19h 


Curs d’alfabetització per adults/es 

Taller de joieria 

Intercanvi de circ 

Taller de dibuix 

Timbalers/es 

Flamenc 

Intercanvi de circ 


Escola Perú 
CSA Hamsa 
CSA Hamsa 
CSA Hamsa 
CSA Hamsa 
CSA Hamsa 
CSA Hamsa 


Acabo de veure i escoltar en aque¬ 
lla odiosa fàbrica de mentides. 
De falsificacions, de tergiversa¬ 
cions i trampes que és la televisió 
Unes abjectes declaracions sobre 
una acció contra una ETT. 

Les han defecat per la boca uns 
miserables lacais del capital 
Al declarar sobre les accions juve¬ 
nils de sabotatge al capital han 
Fet el que un savi xinés va dir que 
fan sempre els imbècils: 

Que quan se’ls assenyala la lluna 
amb el dit, miren el dit i no la lluna. 


Preguntaren com era possible que 
cremessin aquella ETT 
Quan la pregunta correcta que 
s’haurien de fer és la de: 
“Com és possible que no us 
llanceu a cremar totes les ETT’s, 
tots els bancs, tots els cotxes 
de policia, totes les casernes, 
totes les esglésies, tots els 
restaurants i grans magatzems. 


Seminari d’economia crítica: 

“Avui, contra l’exclusió social, la precarietat i l’atur, la Renda Bàsica’ 

parlarà l’economista José Iglesias. 


12 de febrer a les lOh 


Jornada d’intercanvi CSA Hamsa 

(Al matí mercat d’ocasió, a la tarda xerrada sobre els tipus de 
mercat a través de la història (trueques...), i al vespre tapes i festa.) 


26 de febrer 


Demanem responsabilitats a 
totes les persones que tenen 
més de trenta anys i que 
són totes culpables, ja sigui 
com a autors i gaudidors, 
ja sigui com a còmplices o 
encobridors 

o submisos encobridors, 
o inclòs, en el millor dels casos 
com a talossos incapaços 
i incompetents i fracassats 
subverssors de l’ordre bestial 
i injust que patim. 


Del 14 al 19 de febrer: 


Exposició històrica C 

“L’efervescència social dels anys 20. Barcelona 1917-1923 


Del 28 de febrer al 3 de 


Exposició fotogràfica: 

“Imatges de La Bordeta, el meu barri”. 

Organitza: la Comissió de Veïns i Veïnes de La Bordeta 


Pels mesos de febrer i març està previst 
un cicle de xerrades amb el títol genèric 
de “Poder i moviments socials: evolu¬ 
ció des de la transició”, on es pretén 
analitzar críticament l’evolució de les 
diferents expressions del poder (econo¬ 
mia, política, mitjans de comunicació, 
etc), així com veure com s’han anat 
transformant les formes de participació 
social antagonistes al poder. Alguns 
títols de les xerrades són “La institucio¬ 
nalització de la participació política”, 
“La reestructuració econòmica del capi¬ 
talisme”, “La modernització de l’estratè¬ 
gia repressiva”, etc. Aquestes jornades 
pretenen crear un espai de debat, forma¬ 
ció i comunicació entre les diferents 
generacions dels moviments socials i, 
sobretot, comprendre el passat per a 
entendre el present i transformar-lo. Es 
realitzaran els dimecres i divendres al 
vespre al CSA Can Vies. 


fins als nostres dies 


adreces 


Hamsa, c/Miquel Bleach 15 
Can Vies, c/Jocs Florals 42 
CS de Sants, c/Olzinelles 30 
Casal Indepe, c/Demòstenes 
La Barricada, c/Constitució 104 


Concerts 



12 de febrer 21h 

Etsaiak i Disidencia 

CSA Hamsa. 


organitza: El Vocero Disidente 

Bo d’aiut: 500 ptes. 

4 de març 

Concert anarcopunk 

CSA Hamsa. 

Cinema 

Dilluns 7 de febrer a les 20h 

Passi de la pel·lícula La fuga de Segòvia 
organitza: Kinski 

CSA Hamsa. 

Jornades 



















